Jordans radio- og fjernsynsselskap

Jordans radio- og fjernsynsselskap (JRTV) (arabisk: مؤسسة الإذاعة والتلفزيون الأردني) er Jordans statseide allmennkringkaster for radio og fjernsyn. Selskapet ble etablert i 1985 etter en fusjon mellom Jordan Radio og Jordan Televisjon. JRTV driver fire riksdekkende radiokanaler og tre riksdekkende tv-kanaler, og selskapet er medlem av Den europeiske kringkastingsunion (EBU).

Bakgrunn 
Jordans første radiosendinger startet først 15. mai 1948, og i 1950 startet landets første radiokanal opp, Radio of the Hashemite Kingdom of Jordan. Som landets andre radiokanal ble Radio Jordan offisielt etablert 1. oktober 1956. Før 1948 hadde jordanere kun hatt muligheten til å høre radio fra nabolandene i Midtøsten. Radio Jordan bygget gradvis ut sendenettet og er i dag en 24-timers radiokanal som sender på arabisk. To andre radiokanaler har kommet til: en engelskspråklig kanal (Radio 3) og en franskspråklig kanal (Radio 4). I tillegg sender Radio Amman fra hovedstaden.

De første tv-sendingene i Jordan startet opp som svart-hvitt-sendinger i april 1968. Kanalen het JTV og sendte tre timer daglig, og i 1970 ble JTV medlem av EBU. Allerede i 1973 startet JTV opp sin andre kanal, Kanal 2, som sendte utenlandske programmer og nyhetssendinger på engelsk. I 1974 startet JTV med fargesendinger, og året etter kunne hele landet ta inn tv-signalene.

I 1985 ble radioselskapet og tv-selskapet fusjonert til ett, felles kringkastingsselskap – JRTV. Selskapets engelske navn er Jordan Radio and Television Corporation.

Kanaltilbud

Tv-kanaler 
 Al Ordoniyah – allmennkanal med debatt og nyheter

 JRTV 1 
 JRTV 2

Radiokanaler 
 Radio al-Urdunniyah – (الأردنية‎, Jordans radio) landets eldste og største radiokanal

 Radio Amman – radiokanal basert i hovedstaden
 Radio 3 – sender på engelsk 
 Radio 4 – sender fra fransk

Referanser

Eksterne lenker 
 

Den europeiske kringkastingsunion
Selskaper etablert i 1985
Jordanske TV-kanaler
Radiokanaler
Kringkastingsselskaper
1980-årene i Jordan